พายุถล่มอุบลฯ ฟ้าผ่าแม่บ้านดับคาที่ เสียหายหนักหลายอำเภอ
พายุฤดูร้อนพัดถล่มพื้นที่ จ.อุบลราชธานี ในหลายอำเภอ ทั้งบุณฑริก เขมราฐ เหล่าเสือโก้ก ฯลฯ เกิดความเสียหายกับบ้านเรือน อาคารเรียน ยุ้งฉาง แม่บ้านวัย 26 ปี นอนเล่นอยู่ในเปลใต้ถุนบ้าน ฟ้าผ่าลงมาที่ต้นไม้ กระแสไฟฟ้าวิ่งมาตามสายช็อตดับ ,เมื่อวันที่ 8 พ.ค.58 ผู้สื่อข่าวรายงานว่า หลังเกิดพายุกระหน่ำในหลายพื้นที่ใน จ.อุบลราชธานี องค์กรปกครองส่วนท้องถิ่นได้ทยอยรายงานความเสียหายมาที่ป้องกันและบรรเทาสาธารณภัยจังหวัดอุบลราชธานี เริ่มจาก อ.บุณฑริก นายสมเกียรติ แก้วรัตน์ นายอำเภอได้สั่งการให้ นายจตุรเทพ ดำคล้าย ปลัดอำเภอหัวหน้าฝ่ายความมั่นคง นำกำลังเจ้าหน้าที่อาสาสมัครรักษาดินแดน เจ้าหน้าที่ อปพร. เจ้าหน้าที่จากโรงพยาบาลส่งเสริมสุขภาพตำบล ลงพื้นที่ หมู่ 8 บ้านโนนสูง ต.โพนงาม อ.บุณฑริก ซึ่งได้รับความเสียหายกว่า 100 หลังคาเรือน ประชาชนได้รับผลกระทบกว่า 300 คน,ส่วน อ.เขมราฐ พายุได้พัดบ้านเรือนประชาชนและยุ้งข้าว ต.ขามป้อม เสียหาย 13 หลัง ต.เขมราฐ 5 หลัง ต.หนองผือ 11 หลัง ต.แก้งเหนือ 10 หลัง รวมทั้งสิ้น 39 หลัง ที่ อ.สำโรง หลังคาโรงเรียนอนุบาลจิรพัฒน์ ได้รับความเสียหาย 1 หลัง อ.ตระการพืชพล หลังคาโรงจอดรถของ อบต.กุดยาลวน และโรงเรียนประถมในพื้นที่ และบ้านเรือนประชาชนได้รับความเสียหายกว่า 10 หลังคาเรือน,ขณะที่ ต.โพนงาม อ.เหล่าเสือโก้ก เมื่อเวลา 16.00 น. วันที่ 7 พ.ค.58 ร.ต.ท.สุนทร อุดไธสง พนักงานสอบสวนเวร สภ.เหล่าเสือโก้ก จ.อุบลราชธานี รับแจ้งมีเหตุฟ้าได้ผ่าต้นไม้บริเวณข้างบ้านของนางมยุรี แก่นสาร์ อายุ 46 ปี อยู่บ้านเลขที่ 52 ม.13 ต.โพนงาม อ.เหล่าเสือโก้ก ความแรงของกระแสฟ้าที่ผ่าลงมา ทำให้มีไฟฟ้าวิ่งตามสายไฟลงมาที่สะพานไฟ ไปถูกนางมยุรี ขณะนอนเล่นอยู่ในเปลใต้ถุนบ้าน เสียชีวิตคาที่ เจ้าหน้าที่ได้ชันสูตรศพ ก่อนมอบให้ญาตินำไปบำเพ็ญกุศลตามประเพณี.
พายุฤดูร้อนพัดถล่มพื้นที่ จ.อุบลราชธานี ในหลายอำเภอ ทั้งบุณฑริก เขมราฐ เหล่าเสือโก้ก ฯลฯ เกิดความเสียหายกับบ้านเรือน อาคารเรียน ยุ้งฉาง แม่บ้านวัย26ปี นอนเล่นอยู่ในเปลใต้ถุนบ้าน ฟ้าผ่าลงมาที่ต้นไม้ 
พายุ,พายุฤดูร้อน,พายุถล่มอุบลฯ,ฟ้าผ่า,มยุรี แก่นสาร์,ฟ้าผ่าตาย,เสียหายหนัก,อุบลราชธานี,ข่าว,ไทยรัฐออนไลน์,ข่าวสังคม,ข่าวภูมิภาค